**„A Doktori Iskola kutatási programjainak bővítése új kutatási témák indításával” pályázat meghirdetése**

**Cél:**

A Semmelweis Egyetem **EFOP-3.6.3-VEKOP-16-2017-00009** azonosítószámú projekttámogatásának igen fontos részét képezik azok a tevékenységek, amelyek a Doktori Iskola által meghirdetett PhD kutatási témák bővítését szolgálják a PhD kutatómunka színvonalának emeléséért, hozzájárulva a doktoranduszok minőségi képzéséhez, annak érdekében, hogy a fokozatot szerző kutatók és klinikusok szakmai felkészültsége, hozzáértése jelentősen növekedjen a minőségi követelményekkel összhangban. E cél megvalósításának egyik eszköze, hogy olyan új PhD kutatási témák kerüljenek akkreditálásra, amelyekben a legmodernebb nemzetközi kutatási irányvonalak, ezeken a szakterületeken elért és ismertté vált eredmények is tükröződnek illetve azokon alapulnak.

A pályázat célja a legújabb tudományos szakterületeket érintő experimentális vagy klinikai PhD programokban résztvevő doktoranduszok tevékenységének közvetlen segítése, az új PhD kutatási témákba belépő első hallgató szakmai tevékenységével összefüggő dologi kiadások célzott anyagi támogatásával. A projekt összesen **10 új kutatási téma** indítását támogatja, és mindegyik új témát az első felvett hallgató kutatómunkájának megvalósulása érdekében 3 éven keresztül havi 65.000 Ft kutatási hozzájárulással („bench fee”) segíti. Ez az anyagi támogatás fiatal, tehetséges kutató munkatársak kutatási programjainak sikeres megvalósulását is ösztönzi, aminek eredményeképpen új PhD témák kerülhetnek akkreditálásra a Doktori Iskolában.

**Pályázhatnak:**

A Semmelweis Egyetemen akkreditált PhD témavezetők

**A támogatás módja:**

Az új vagy jelentősen korszerűsített PhD téma első hallgatójának kutatási tevékenységéhez szemeszterenként 390.000 Ft „bench fee” jellegű támogatás biztosítása 3 éven keresztül (2018. 09. 01. – 2021. 08. 31.)

**A támogatás feltétele:**

* Az EFOP-3.6.3-VEKOP-16-2017-00009 azonosítószámú projekttámogatás kezdete (2017. május 1.) után akkreditált új vagy jelentősen korszerűsített PhD kutatási téma, melyen legalább egy ösztöndíjas vagy költségtérítéses PhD hallgató dolgozik, vagy legkésőbb 2018 szeptemberében megkezdi tanulmányait. A PhD kutatási témát magyar és angol nyelven is meg kell hirdetni.
* A PhD kutatási téma vezetője kötelezettséget vállal arra, hogy a támogatás eredményeként megjelenő tudományos közleményeken a Projekt azonosítószámát (EFOP-3.6.3-VEKOP-16-2017-00009) feltünteti.

**A támogatás elnyeréséhez benyújtandó:**

* Kitöltött „Pályázati adatlap”.
* A kutatási téma rövid (1-2 oldalas) ismertetése, a célkitűzések megfogalmazása.
* Költségterv a szemeszterenkénti 390.000 Ft dologi támogatás felhasználásáról.
* A témavezető szakmai önéletrajza.
* A témavezető publikációs listája, amelyben a meghirdetendő kutatási témával releváns közlemény(ek) megjelölésre került(ek).
* A témavezető utolsó 3 évben elnyert tudományos pályázatai, szerződései (cím, futamidő, támogatási összeg).
* A kutatást biztosító szervezeti egység igazgatójának és a tudományági Doktori Iskola vezetőjének nyilatkozata a PhD kutatás megvalósulásának támogatásáról a „Pályázati adatlap”-on.

**A pályázat benyújtásának módja:**

**Kérjük a pályázatot a Semmelweis Egyetem Doktori Iskola Hivatalába (Budapest 1085 Üllői út 26.) postai úton és elektronikusan (****marosfalvi.anita@phd.semmelweis-univ.hu****) is eljuttatni.**

**A pályázati adatlap a Doktori Iskola honlapjáról tölthető le.**

**A pályázatok beadásának határideje: 2018. június 30.**

**A pályázat pozitív elbírálása esetén a támogatás módját a témavezető, a kutatást biztosító szervezeti egység és a Doktori Iskola Hivatala közötti szerződés fogja rögzíteni.**

**A pályázattal kapcsolatban felvilágosítás: Dr. Ivanics Tamás, EFOP szakmai vezető,** **ivanics.tamas@med.semmelweis-univ.hu**

**A támogatás forrása:„Az orvos-, egészségtudományi- és gyógyszerészképzés tudományos műhelyeinek fejlesztése”** című, **EFOP-3.6.3-VEKOP-16-2017-00009** azonosítószámú projekttámogatás